Hannah Mills

Hwylwraig o Gymru yw Hannah Mills (ganwyd 29 Chwefror 1988) sy'n cystadlu dros Prydain Fawr. Mae hi'n hwylwraig fwyaf llwyddiannus erioed yn y Gemau Olympaidd. 

Llwyddodd Mills, ynghŷd â'i chyd hwylwraig, Saskia Clark, i ennill medal arian yn y dosbarth 470 yng Ngemau Olympaidd 2012 yn Llundain, Prydain Fawr, y fedal aur yn y dosbarth 470 yng Ngemau Olympaidd 2016 yn Rio de Janeiro, Brasil a hefyd y fedal aur yng Nghemau Olympaidd 2020, gyda Eilidh McIntyre.

Roedd hi'n cario'r faner Prydain Fawr yn y seremoni agoriadol y Gemau Olympaidd yr Haf 2020 yn Tokyo ar 23 Gorffennaf 2021, gyda Mohamed Sbihi..

Gyrfa hwylio
Dechreuodd Mills hwylio yng Nghanolfan Hwylio Caerdydd pan yn wyth mlwydd oed cyn dod yn aelod o garfan cenedlaethol Cymru yn nosbarth yr Optomist gan ennill Pencampwriaeth Optomist Prydain yn 2001. Yn 2002, cafodd Mills ei hurddo'n Hwylwraig Ifanc y Deyrnas Unedig yn ogystal â Phersonoliaeth Chwaraeon Ifanc BBC Cymru

Ar ôl symud i ddosbarth y 470, llwyddodd Mills a Clark i gipio'r fedal aur ym Mhencampwriaethau'r Byd yn Barcelona yn 2012 gan ddod y criw Prydeinig cyntaf i ennill yn nosbarth y 470 a cafodd y ddwy fedal arian yng Ngemau Olympaidd 2012 yn y regatta Olympaidd yn Weymouth.

Ar ôl gorffen yn 15fed ym Mhencampwriaethau Hwylio'r Byd yn San Isidro, Ariannin ym mis Chwefror 2016 ac yna  dewis peidio a chystadlu ym Mhencampwriaeth y Ewrop yn Palma, Sbaen er mwyn canolbwyntio ar Gemau Olympaidd 2016 yn Rio de Janeiro, Brasil roedd na bwysau ar Mills a Clark yng Ngemau Olympaidd 2016 ond llwyddodd y pâr i ennill y fedal aur gydag un ras ar ôl i'w hwylio.

Cyfeiriadau

Categori:Pobl o Gymru yn y Gemau Olympaidd
Categori:Cystadleuwyr yng Ngemau Olympaidd yr Haf 2016
Categori:Pobl o Gymru â medal arian yn y Gemau Olympaidd
Categori:Pobl o Gymru â medal aur yn y Gemau Olympaidd
Categori:Genedigaethau 1988
Categori:Merched yr 20fed ganrif o Gymru
Categori:Merched yr 21ain ganrif o Gymru